Matt Martin

Matthew Bryan Martin (sündinud 8. mail 1989 Windsoris Ontario provintsis) on Kanada jäähokimängija, kes mängib NHL-i klubis New York Islanders.

Aastatel 2006–2009 mängis ta Ontario Hockey League'i klubis Sarnia Sting.

2008. aastal valiti ta NHL-i draftis Islandersi poolt 128. valikuna. 2009. aasta septembris sõlmis ta klubiga kolmeaastase lepingu. NHL-is debüteeris ta hooajal 2009–10, kuid suurema osa sellest hooajast mängis ta Islandersi noorteklubis Bridgeport Sound Tigers American Hockey League'is. Esimese värava lõi Martin NHL-is 29. oktoobril 2010 mängus Montreal Canadiensi vastu.

Pärast seitset hooaega Islandersis liitus Martin 2016. aasta juulis Toronto Maple Leafsiga, kus ta mängis kaks hooaega, naastes seejärel Islandersi.

Välislingid 
 Matt Martin NHL.com lehel
 Matt Martin hockeydb.com lehel

Kanada jäähokimängijad
Toronto Maple Leafsi mängijad
New York Islandersi mängijad
Sündinud 1989